《吴东湖于清远行台构处远亭》
明代·湛若水

青山拥高台，新亭何翼然。长桥卧寒波，清池汇门前。

筑者吴季子，伯夷所鸠僝。江湖孰云远，覆帱同一天。

旭日下亭阶，顿首重致言。愿垂中天照，蔀屋见颠连。

我欲将此屋，化作千万间。遍庇逃亡者，圣仁覆人寰。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。